વિધાનસભાની ચૂંટણીને હવે ગણતરીના દિવસો બાકી છે ત્યારે હજુ પણ પાસ (પાટીદાર અનામત આંદોલન સમિતિ) અને કોંગ્રેસ વચ્ચે અનામતના મુદ્દે કોઈ સ્પષ્ટતા થઈ શકી નથી ત્યારે પાસ મુદ્દે મૂંઝવણમાં મુકાઈ ગયું હોય તેવી સ્થિતિ ઉત્પન્ન થઈ છે . બીજી તરફ ભાજપ પણ કોંગ્રેસના પાસ માટે નબળા પ્રતિસાદ બાદ ગેલમાં આવી ગયું છે. કારણ કે હાલ પાસની સ્થિતિ સાપે છછુદર ગળ્યા જેવી સ્થિતી ઊભી થઇ છે. જોકે આ પરિસ્થિતિ સમજ્યા બાદ કોંગ્રેસ ડેમેજ કન્ટ્રોલ કરવા માટે આજે સાંજ સુધીમાં કોંગેસના કાયદાકીય સલાહકાર કપિલ સિબ્બલ દ્વારા પાસની અનામતની માંગણી અંગે જાહેરાત કરવામાં આવે તેવી પૂરેપૂરી શકયતા છે.